Charlie Chaplin

Sir Charles Spencer Charlie Chaplin, (sorang 16 April 1889 – maninggal 25 Desember 1977 i umur 88 tahun) ima sada komposer, pambaen film, dot aktor komedi Inggris na tarbonggal i era film bisu. Chaplin manjadi ikon i  duniaon lewat persona layar lebarna "The Tramp" dot ianggap manjadi salah sada figur paling marpangaruh i sejarah industri film. kariernia mardalan saonok lobi tingon 75 taon, tingon maso daganak i era Victoria sampe sataon dompak somaninggal 1977, dohot iwarnai parzinaan dot kontroversi.

I maso daganak nia, Chaplin mandalani ngoluna ibagasan parsuadaan dot karejo na borat i London. arana ayahnia dot umaknia inda mambalanjoi ia, ia ikirim tu parkarejoan dua kali dompak so marumur sambilan taon. Saat ia marusia 14 taon, umaknia imasukkon tu rsj. Chaplin muloi mambaen partunjukan i taon-taon awal, mambaen tur tu balai-balai musik dot dungni karejo manjafi aktor panggung dot komedian. I umur 19 taon, ia maneken kontrak dohot perusahaan Fred Karno, na mengirimkonnia tu Amerika. Chaplin mamutuskon get mamasuki industri film, dot muloi tampil i 1914 tu Keystone Studios. Ia dungni mangembangkon pesona Tramp dot mambintuk basis penggemar na godang. Chaplin manyutradarai film-filmnia sendiri sian maso-maso awal, dot totop malanjutkon karyania saat ia maralih tu perusahaan Essanay, Mutual, dot First National. I taon 1918, ia manjadi salah sada figur paling natarbonggal idunia.

 Sumberna 

Kategori:Biografi
Kategori:Alak Inggris